**Školski odbor III. gimnazije Osijek na 9. sjednici održanoj 10.04.2014. pod točkom 2. dnevnoga reda jednoglasno je donio odluku o raspisivanju natječaja za izbor i imenovanje ravnatelja/ravnateljice škole u ,,Glasu Slavonije,, dana 22.04.2014.**

Na temelju članka 40. i 41. Zakona o ustanovama (,,Narodne novine,, broj: 76/93., 29/97., 47/99., 35/08.), članka 127. i 165. Zakona o odgoju i obrazovanju u osnovnoj i srednjoj školi (,,Narodne novine,, broj: 87/08., 86/09., 92/10.,105/10., 90/11., 16/12., 86/12. , 94./13.) i članka 52. Statuta III. gimnazije Osijek, Školski odbor III. gimnazije Osijek raspisuje

**NATJEČAJ**

**za izbor i imenovanje ravnatelja/ravnateljice škole**

Za ravnatelja/ravnateljicu može biti imenovana osoba koja:

* ima visoku stručnu spremu,
* ispunjava uvjete za nastavnika ili stručnoga suradnika srednje škole i ima potrebno pedagoško-psihološko obrazovanje,
* ima najmanje pet godina radnoga iskustva u odgojno-obrazovnom radu u osnovnoj ili srednjoj školi.

Ravnatelj se imenuje na vrijeme od 5 godina.

Kandidati su dužni uz prijavu na natječaj dostaviti u izvorniku ili ovjerenoj preslici:

* životopis,
* domovnicu,
* diplomu o stečenoj visokoj stručnoj spremi,
* dokaz o radnom iskustvu u odgojno-obrazovnom radu u osnovnoj ili srednjoj školi (potvrda poslodavca),
* dokaz o položenom stručnom ispitu ili dokaz da kandidat nije bio obvezan položiti stručni ispit,
* dokaz o stečenoj pedagoško-psihološkoj naobrazbi za osobe koje su je bile dužne steći,
* uvjerenje kojim se dokazuje da ne postoje zakonske zapreke za rad u školskoj ustanovi u smislu članka 106. Zakona o odgoju i obrazovanju u osnovnoj i u osnovnoj i srednjoj školi (ne starije od 6 mjeseci).

Rok za podnošenje prijava je 8 dana od dana objave natječaja.

Pisane prijave na natječaj s potrebnom dokumentacijom podnose se na adresu: **III. gimnazija Osijek, Kamila Firingera 14, 31000 Osijek, s naznakom ,,Natječaj za ravnatelja/ravnateljicu-ne otvarati,,.**

Nepotpune i nepravovremene prijave neće se razmatrati. O rezultatima natječaja kandidati će biti obaviješteni u roku od 45 dana od dana isteka roka za podnošenje prijava.

**Natječaj je objavljen u ,,Glasu Slavonije,, dana 22.04.2014.**